Яшчэ адна галоўная падзея свята ў Таргунах – гэта правядзенне раённага агляду-конкурсу “Грай, гармонік”. Сёлета ў ім удзельнічала восем музыкантаў. Згодна з умовамі музычнага спаборніцтва выканаўцы-інструменталісты павінны былі выканаць па два рознахарактарныя творы. Выбраць лепшага з лепшых даверылі кампетэнтнаму журы, якое складалася з сапраўдных прафесіяналаў: знакамітага музыканта, лаўрэата абласных, рэспубліканскіх і Міжнародных конкурсаў, акампаніятара народнага вакальнага ансамбля народнай песні “Раніца” Докшыцкага ГЦК Івана Курдзекі, настаўніка Докшыцкай ДШМ імя Н. Сакалоўскага, кіраўніка народнага вакальнага ансамбля народнай музыкі “Раніца” Уладзіміра Пусташылы і настаўніка Докшыцкай ДШМ імя Н. Сакалоўскага, лаўрэата абласных, рэспубліканскіх і Міжнародных конкурсаў Аляксандра Букатага.